Introducere si Allegro. Allegro. Aubade. Cvintet de suflatori - Dinu Lipatti
Editie bilingva romana-franceza. Dinu Lipatti s-a nascut la Bucuresti, la 19 martie 1917, in acest an tulbure al razboiului, sub ocupatia germana. Aducator de pace si speranta, copilul va fi inconjurat de o mare afectiune si atmosfera artistica de lunga traditie a familiei ii va permite sa-si dezvolte de timpuriu aptitudinile sale muzicale exceptionale. Parintii, buni muzicieni amatori, tatal violonist, mama pianista, decid sa-l consacre muzicii. La 8 ani, dupa primele notiuni capatate in familie, micul Dinu este incredintat profesorului Mihail Jora, eminenta personalitate, pentru a incepe o serioasa si metodica educatie muzicala. Dinu studiaza pianul, solfegiul si armonia. Dupa trei ani, avand deja nivelul cerut la Conservatorul din Bucuresti - „Academia de Muzica si Arta Dramatica- este admis in clasa renumitei profesoare Florica Musicescu. Continua lectiile cu Maestrul Jora, abordand de data aceasta si compozitia. Progresele tanarului elev sunt rapide. Isi termina in mod stralucit studiile in 1932, dupa numai patru ani si, la auditia laureatilor Academiei, interpreteaza Concertul in mi minor de Chopin. Dar cariera de concertist a lui Dinu Lipatti va fi inaugurata in anul urmator, cu Concertul in mi bemol major de Liszt, acompaniat de orchestra Filarmonicii din Bucuresti, sub bagheta lui Alfred Alessandrescu.